**NÁRODNÁ RADA SLOVENSKEJ REPUBLIKY**

**VI. volebné obdobie**

**Návrh**

**Z á k o n**

z ...........2014,

**ktorým sa mení zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 561/2007 Z. z. o investičnej pomoci a o zmene a doplnení niektorých zákonov v znení zákona č. 56/2009 Z. z., zákona č. 231/2011 Z. z., zákona č. 547/2011 Z. z., zákona č. 70/2013 Z. z., zákona č. 352/2013 Z. z. a zákona č. 102/2014 Z. z. sa mení takto:

1. V § 3 sa vypúšťa písmeno b).

Doterajšie písmená c) až o) sa označujú ako písmená b) až n).

2. V § 4 sa vypúšťajú odseky 5 až 7.

3. V § 7 sa vypúšťajú odseky 4 až 6.

4. V § 8 ods. 1 písm. a) sa slová „§ 4 ods. 1 a 5, § 5, 6, § 7 ods. 1 a 4“ nahrádzajú slovami „§ 4 ods. 1, § 5, 6, § 7 ods. 1“.

5. V § 9 ods. 2 sa vypúšťa písmeno h).

Doterajšie písmená i) až k) sa označujú ako písmená h) až j).

6. V § 12 ods. 3 sa vypúšťa písmeno c).

Doterajšie písmená d) až h) sa označujú ako písmená c) až g).

7. V § 13 sa nadpis „Rozhodnutie o schválení investičnej pomoci“ presúva pod jeho číselné označenie.

8. V § 13 sa vypúšťa odsek 7.

9. § 13a sa vypúšťa.

10. § 15 odsek 1 znie:

„(1) Prijímateľ je povinný zachovať dlhodobý hmotný majetok a dlhodobý nehmotný majetok, na ktorý bola poskytnutá investičná pomoc,

a) v rozsahu zodpovedajúcom skutočnej výške čerpanej investičnej pomoci, najmenej však do výšky podľa § 4 ods. 1 písm. a), § 4 ods. 2 a 3, § 5 písm. a), § 6 písm. a), § 7 ods. 1 písm. b) alebo § 7 ods. 2 a 3,

b) v štruktúre podľa § 4 ods. 1 písm. b), § 7 ods. 1 písm. a), a to počas uplatňovania investičnej pomoci podľa § 2 ods. 1 písm. a), b) a d), najmenej však počas piatich zdaňovacích období nasledujúcich po zdaňovacom období, v ktorom prijímateľ skončil investičný zámer.“.

11. V § 15 ods. 4 prvá veta znie: „Prijímateľ je povinný splniť podmienky podľa § 4 ods. 1, § 4 ods. 2 a 3, § 5, § 6, § 7 ods. 1, ods. 2 alebo ods. 3 najneskôr do troch rokov od vydania rozhodnutia o schválení investičnej pomoci podľa § 13.“.

12. V § 16 ods. 2 prvá veta znie: „Ak prijímateľ nezačne najneskôr do 12 mesiacov odo dňa doručenia rozhodnutia o schválení investičnej pomoci obstarávať dlhodobý hmotný majetok a dlhodobý nehmotný majetok podľa § 4 ods.1, § 5, 6, § 7 ods. 1 alebo nezačne vykonávať podnikateľskú činnosť uvedenú v investičnom zámere do troch rokov od doručenia rozhodnutia o schválení investičnej pomoci, alebo pri veľkom investičnom projekte nezačne vykonávať podnikateľskú činnosť uvedenú v investičnom zámere v lehote piatich rokov odo dňa doručenia rozhodnutia o schválení investičnej pomoci, rozhodnutie o schválení investičnej pomoci stráca platnosť a poskytnutú investičnú pomoc je prijímateľ povinný vrátiť.“.

13. V § 16 ods. 6 sa vypúšťajú slová „a ods. 5“ a slová „a ods. 4“.

14. V § 17 ods. 1 písmená a) a b) znejú:

„a) ministerstvo pri investičnej pomoci uvedenej v § 2 ods. 1 písm. a) a d), pri podmienke uvedenej v § 4 ods. 1 písm. a), b) a e), § 5 písm. a), § 6 písm. a) a povinnosti uvedenej v § 15 ods. 1 a 4,

b) ministerstvo dopravy pri investičnej pomoci uvedenej v § 2 ods. 1 písm. a) a d), pri podmienke uvedenej v § 7 ods. 1 písm. a), b) a e) a povinnosti uvedenej v § 15 ods. 1 a 4,“.

15. V § 17 ods. 1 písmeno e) znie:

„e) Ministerstvo životného prostredia Slovenskej republiky pri podmienke uvedenej v § 4 ods. 1 písm. c) a v § 7 ods. 1 písm. c).“.

16. V § 17 ods. 3 prvá veta znie: „Prijímateľ je povinný umožniť kontrolu splnenia podmienok uvedených v § 4 ods. 1, § 5, § 6, § 7 ods. 1 a povinností uvedených v § 15, ako aj podmienok uvedených v rozhodnutí o schválení investičnej pomoci.“.

17. V § 17 ods. 4 sa vypúšťajú slová „alebo 13a“.

18. V § 17 ods. 6 sa vypúšťajú slová „alebo 13a“.

19. V § 17 odsek 7 sa vypúšťajú slová „§ 4 ods. 5,“ a  slová „ a § 7 ods. 4“.

20. V § 19 sa vypúšťa odsek 4.

21. Za § 20e sa vkladá § 20f, ktorý vrátane nadpisu znie:

„**§ 20f**

**Prechodné ustanovenia k úpravám účinným od 1. decembra 2014**

(1) Investičná pomoc schválená pred 1. decembrom 2014 zostáva v platnosti za podmienok a v rozsahu tak, ako je uvedené v rozhodnutí o schválení investičnej pomoci.

(2) Rozhodnutia o schválení investičnej pomoci alebo rozhodnutia o poskytnutí investičných stimulov vydané pred 1. decembrom 2014 ministerstvo na základe oznámenia podľa § 15 ods. 8 posúdi podľa tohto zákona.

(3) Konania začaté a neukončené pred 1. decembrom 2014 sa dokončia podľa doterajších predpisov.“.

**Čl. II**

Tento zákon nadobúda účinnosť 1. decembra 2014.